મઘરવાળા (તા. રાજકોટ)
મઘરવાળા ભારત દેશના પશ્ચિમ ભાગમાં આવેલા  ગુજરાત રાજ્યના સૌરાષ્ટ્ર વિસ્તારમાં આવેલા  રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા  રાજકોટ તાલુકામાં આવેલું એક  ગામ છે. આ ગામ રાજકોટ શહેરની પુર્વ દિશાએ રાજકોટ-અમદાવાદ નેશનલ હાઈવે રોડ ૮-બી ઉપર આવેલુ છે. જે કુવાડવા ગામ પહેલા દક્ષિણ દિશાએ ૩ કિલોમીટરે આવેલુ છે. આ ગામમાં આંગણવાડી, પ્રાથમિક શાળા, પંચાયતઘર, દૂધની ડેરી વગેરે જેવી સગવડો ઉપલબ્ધ થયેલ છે. આ ગામમાં ખેતી અને પશુપાલન મુખ્ય વ્યવસાય છે. ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે. આ ગામમાં પટેલ લોકોની વસ્તી વધારે છે. સુરાણી, ટોપીયા તેમની મુખ્ય અટક છે. તેમજ ગામનાં ઘણા લોકોને રાજકોટ શહેરમાં પોતાની ઈન્ડસ્ટ્રીઝ અને માર્કેટ યાર્ડમાં પેઢી પણ છે.  

રાજકોટ તાલુકો
સૌરાષ્ટ્ર